永康區

永康區係臺灣臺南市嘅市轄區，喺臺南市中心略偏西南，東臨新化區、東南臨歸仁區、南臨仁德區、西南臨東區、西臨北區、西北臨安南區、北同新市區相接。

原本係臺南縣永康鄉，1993年5月改制做永康市，2010年因配合臺南縣市合併改制而改制成市轄區至今。區境內因工商業同交通發達導致人口同埋都市規模增長相當快速；而家人口係23.4萬，係臺南市人口數最多嘅轄區。

另知名企業─統一企業、大成長城企業總部都設喺呢區；臺灣頭20名銀行同各大知名餐飲業都有喺呢區設立多個據點。

歷史 
永康開發得幾早，史前文化有進入鐵器時代嘅蔦松文化。荷治時期亦有荷蘭人喺度起橋嘅紀錄，鄭成功死後亦葬喺境內嘅洲子尾。但永康喺歷史上一直係臺南府城東側嘅僻地，直至戰後臺灣邁進工商業社會至急速成長，而家係台南都會區嘅部份。

1920年臺灣地方改制，喺度設置永康庄，名稱取自清代保里「永康上中里」，屬臺南州新豐郡、設庄役場喺埔姜頭；二次大戰後，改設鄉。

戰後初期永康仍然係以第一、二產業為主嘅傳統鄉鎮。隨著台灣經濟起飛，永康區台一線沿線有唔少中小企製造業聚集，更奠定咗今日永康製造業工業帶嘅基礎。1977年人口67,763並超越咗縣治新營鎮，成為臺南縣第一大鄉。1978年中山高速公路全線通車，永康設有交流道一處，除交通地位提升外，亦配合同時期嘅臺南市區向東北擴張，吸引臺南縣各鄉鎮甚至其他縣市移居，進入快速成長期，喺之後嘅卅年間人口增咗三倍。1993年突破15萬並升格縣轄市，2002年人口達到20萬，2015年8月人口突破23萬。

2010年12月25號隨著五都改制，改為直轄市轄區–臺南市永康區。

2016年2月6號，南臺灣發生黎克特制6.6級強烈地震，區內維冠金龍大樓冧咗，死咗115人，係呢次地震中死傷最嚴重嘅地方。

地理 

中山高速公路由中間貫穿，縱貫鐵路亦設有幾個車站。近年來隨著臺南都會區嘅發展，人口迅速增加，係典型移民都市。

永康區商業氣息較強嘅聚落有幾個：
永康：舊名埔羌頭，有區公所、永康農會、永康車站、永康國中小同南大附中，係永康傳統市區。
大橋－六甲頂：有大橋車站、大橋國中小、南臺科技大學、臺南高工，六甲頂係台1線、台19線省道交匯處，貫穿中間嘅中華路更係台南市外環道嘅部分，有好多商業大樓同商圈，亦係商業最發達嘅區域。
蔦松：有永康交流道
鹽行：有臺南應用科技大學，台一線沿線擁有好多大型餐飲店、飯店同埋大學商圈。
大灣：有崑山科技大學、大灣高中同大灣交流道。
網寮：永仁高中。

區域概念

永康區嘅區域概念，喺《永康鄉志》嘅人口部份，援用清領時期以來嘅堡里，將永康轄區份分網寮、永康、長興、廣儲、武定等5區介紹。

《永康市志》中嘅聚落章節就將網寮納入永康區做為介紹。各分區對應嘅現代里名如下：
廣儲：新樹里、王行里、西勢里
長興：南灣里、東灣里、北灣里、北興里、大灣里、西灣里、崑山里
武定：三民里、塩洲里、塩行里、塩興里、蔦松里、尚頂里、甲頂里
永康：大橋里、東橋里、西橋里、安康里、永康里、正強里、烏竹里、埔園里、龍埔里、龍潭里、永明里
網寮：中興里、二王里、網寮里、復興里、復華里、復國里、勝利里、神洲里、建國里、成功里、光復里、六合里、五王里、三合里、中華里

氣候

斷層 
後甲里斷層

人口 

永康區係宜家南台灣人口數第三多嘅鄉鎮市區，僅次鳳山區、三民區。

各里人口

文化 
俗諺 
大灣出查某，永康出菜脯：意即口耳傳誦大灣地區女孩子們，個個臉施粉脂，身著美麗衣裳，姿態動人。大灣街道原叫溪仔，喺鯽魚潭東，喺1823年7月山洪爆發後，溪道堆浮，千頃東湖淤淺，龍潭盡成良田，進而開墾富庶繁榮。而當時永康地區係白蘿蔔嘅生產大本營，品質全臺有名。
王田宋江老牙牙，竹林前宋江無三個，蜈蜞潭宋江少年家
四月二十二日，買無豆干來作忌：據說道光元年四月二十二號海嘯來擊，全村一半嘅人被捲走
送啊送，送去二王吃肉粽
學甲廟，洲仔尾轎
烏鬼橋、竹林前，作戲賴蔦松

旅遊

景點
鯽魚潭、崑山湖
永康車站：熱賣話題車票永保安康即係呢個站至保安嘅車飛。
蔦松三老爺宮
鄭成功墓園紀念碑
台灣金屬創意館
三崁店
大灣廣護宮
鹽行禹帝宮
鹽行天后宮
蔣經國先生紀念館

夜市 
中興夜市 - 永康區中華二路中山東路口
永康國中夜市 - 永康國中附近巷子，往永康車站方向
復華夜市
永康國小夜市 - 國小對面巷子
永康永大夜市 - 永康區永大路二段
南工夜市 - 永康區中華路右轉中山南路
鹽行夜市 - 永康區中正南路、鹽行路

名產 
花生糖
肉粿仔
黃石枝肉粿小吃
鹹粿油飯
香腸熟肉
水果餅
菜脯
雞蛋糕

交通

主要道路 

中正南路、中正北路：部分路線屬於省道台1線。北同新市區中山路銜接，南同北區公園路接壤。沿線經車行、蔦松等聚落，行經國道一號永康交流道後進入蔦松，兩旁工業聚落氣息較強烈，各式機械、食品加工廠、塑料製品等工廠林立，永康工業區亦喺沿線。
中山南路、中山北路：全線都屬於省道台20線，西起同北區開元路銜接，至東同新化區中山路接壤。自開元路進入大橋、網寮、二王、永康、西勢等地區，沿線住宅區同商業活動混合交錯，永康區公所、臺南高工、臺南大學附中等文教同行政機構亦喺沿線。
中華路：部分路段屬於省道台1線，係臺南市區環形道路嘅部分。北同北區中華北路連結，並同省道台19線安南區安和路交匯，南同東區中華東路相連接。沿中正南路至六甲頂地區後往南沿續台1線路段，沿線經過大橋地區，係本區商業活動最密集且最發達嘅區域，往南就去到臺南市區。
永大路：南同仁德區中正路相連，北去到中正南路。沿途經大灣、西勢、永康、龍潭等聚落。南可通去仁德區，北可快速通去永康交流道或蔦松地區。部分路段屬於市道177號，可快速通去歸仁區。
復興路、大灣路：全線都屬於市道180號，復興路西起同東區小東路連接，往東至國道一號大灣交流道後改沿大灣路進入大灣地區，沿線住宅區高度發展，商業活動亦因崑山科技大學設喺呢度而蓬勃旺盛。近期因大灣交流道嘅通車令本路段交通地位提升，係本區同臺南市區連接嘅重要替代道路之一。

高速公路 

永康交流道
大灣交流道

省道 

市道

鐵路 
臺灣鐵路管理局
縱貫線：永康車站 - 大橋車站

客運 
大台南公車

統聯客運
和欣客運
國光客運

公共自行車T-Bike 
至2017年9月22號止，永康區共設置1站，分別為：
崑山科大站

未來 
臺灣鐵路管理局
縱貫線：永康工業區車站 - 永康車站 - 康橋車站 - 大橋車站

公共設施

醫療 
財團法人奇美醫院
高雄榮民總醫院臺南分院

科技工業區 
永康工業區
亞太工業區
永康科技工業區

教育

軍事院校 
陸軍砲兵訓練指揮部

大專校院 
南臺科技大學
台南應用科技大學
崑山科技大學

高中職

國民中學

國民小學

歷屆首長

鄉長

市長

區長

出身名人 
 魏德聖：臺灣電影導演。2008年《海角七號》導演，編劇，策劃，監製。2011年《賽德克·巴萊》導演，編劇。
 宋學仁：高盛投資亞洲區副總裁，女歌手張清芳老公。
 蔡幸娟：喺就讀臺南市立永康國民中學時，以一首「夏之旅」，開始入咗當時嘅 民歌歌壇。
 大百合：同周月綺以百合二重唱組成曾經活躍臺灣歌壇嘅重唱團體。
 陳瑞斌：國際知名鋼琴家，臺南市立永康國民小學畢業。
 唐從聖：臺灣藝人，永康復興國小畢業。
 方耀乾：詩人、學者，國立臺中教育大學台灣語文學系特聘教授兼系主任。曾任台南科技大學應用外語系系主任。

攷

永康區公所